joelniklaus/EU_Wikipedias huggingface dataset:
Jimmy Garoppolo

James "Jimmy" Richard Garoppolo (s. 2. marraskuuta 1991 Arlington Heights, Illinois) on yhdysvaltalainen amerikkalaisen jalkapallon pelaaja. Hänen pelipaikkansa on pelinrakentaja. Hän edustaa San Francisco 49ersia. Garoppolo edusti vuosina 2014–17 New England Patriotsia, joka myös varasi Garoppolon vuoden 2014 varaustilaisuuden 62. pelaajana.

Ura

Gollege
Garoppolo pelasi Eastern Illinois Universitya vuosien 2010–2013 ajan. Ensimmäisenä vuotena Garoppolo pelasi kahdeksan ottelua heittäen 1 639 jaardia ja 14 touchdownia. Hän heitti myös 13 syötönkatkoa. Toisena vuotenaan hän pelasi 11 ottelua, joissa heitti 20 syöttötouchdownia, 14 syötönkatkoa ja yhteensä 2 644 jaardia. Vuonna 2012 Garoppolo heitti 12 ottelussa 3 823 jaardia, 31 touchdownia ja 15 syötönkatkoa. Viimeisenä vuotenaan hän heitti 4 729 jaardia, 51 touchdownia ja 9 syötönkatkoa. Hän voitti myös vuonna 2013 Walter Payton Awardin, joka myönnetään divisioonan erinomaisimmalle hyökkäyspelaajalle.

Ammattilaisena

New England Patriots varasi Garoppolon vuoden 2014 varaustilaisuuden toisella kierroksella 62. pelaajana. Garoppolo pääsi ensimmäisellä kaudellaan pelaamaan kuusi ottelua, joissa heitti 182 jaardia ja yhden touchdownin. Hän pelasi Tom Bradyn varamiehenä eikä hän pelannut yhtäkään ottelua kokonaan, vaan korkeintaan 52 % yrityksistä. Patriotsin kausi kuitenkin päättyi mestaruuteen. Myös toisena vuotenaan Garoppolo pääsi pelaamaan vain muutamia yrityksiä viidessä ottelussa. Hän heitti yhteensä näissä otteluissa kuusi jaardia.

Kaudella 2016 Garoppolo pääsi pelaamaan hieman enemmän ja ensimmäisen kokonaisen ottelunsa, kun Brady kärsi neljän ottelun pelikieltoa. Toisessa ottelussa Miami Dolphinsia vastaan Garoppolo loukkasi olkapäänsä ja joutui jättämään ottelun kesken. Hän pelasi kauden aikana yhteensä kuudessa ottelussa heittäen yhteensä 502 jaardia ja neljä touchdownia.

Lokakuussa 2017 Garoppolo siirtyi pelaamaan San Francisco 49ersiin. Patriots sai vaihdosta toisen kierroksen varausvuoron. Hän debytoi 12. viikon ottelussa Seattle Seahawksia vastaan pelaten ottelussa kolme yritystä. Hän pelasi 49ersin loppukauden loput viisi ottelua, jotka kaikki 49ers voitti. Hän heitti 1 560 jaardia, seitsemän touchdownia ja viisi syötönkatkoa. Kauden jälkeen Garoppolo solmi 49ersin kanssa viiden vuoden sopimuksen, jonka arvo oli 137,5 miljoonaa dollaria. Kausi 2018 päättyi kolmannessa ottelussa, kun hän sai Eturistisiteen vamman.

Kausi 2019 oli Garoppolon ensimmäinen, jolloin hän pelasi kaikki 16 runkosarjan ottelua. Hän heitti näissä 3 978 jaardia, 27 touchdownia ja 13 syötönkatkoa. 49ers voitti National Football Conferencen ja eteni myös pudotuspeleihin. Pudotuspeleissä Garoppolo pelasi voitto-otteluissa sekä ensin Minnesota Vikingsia että tämän jälkeen Green Bay Packersia vastaan. 49ers kärsi Super Bowl LIV:ssä tappion Kansas City Chiefsille.

Tilastot

College

NFL

Lähteet

Aiheesta muualla 

Yhdysvaltalaiset amerikkalaisen jalkapallon pelaajat
Vuonna 1991 syntyneet
Elävät henkilöt
Birgenairin lento 301

Birgenairin lento 301 oli turkkilaisen Birgenairin tilauslento Dominikaanisen tasavallan Puerto Platasta Ganderin ja Berliinin kautta Frankfurtiin. Lennolla 6. helmikuuta 1996 käytetty Boeing 757-225 syöksyi Atlantin valtamereen pian koneen noustua Puerto Platan Gregorio Luberónin kansainväliseltä lentoasemalta. Lennolla oli 176 matkustajaa ja 13 miehistön jäsentä, jotka kaikki menehtyivät onnettomuudessa.

Onnettomuuden syyksi todettiin tukkeutunut pitot-putki, joka lähetti virheellistä nopeusdataa kapteenin nopeusmittariin sekä autopilotille. Tämä sai autopilotin ja miehistön hidastamaan konetta, vaikka se todellisuudessa lensi jo liian hitaasti. Lopulta nopeus hidastui niin paljon, että kone sakkasi ja syöksyi mereen. Pitot-putken tukkeutumisen syyksi epäiltiin paikallista Sceliphron caementarium -ampiaislajia, joka tekee pesänsä pyöreisiin, putkimaisiin rakennelmiin.

Lennon 301 onnettomuus on kuolonuhrien määrällä mitattuna pahin Boeing 757:lle sattunut onnettomuus yhdessä American Airlinesin lennon 77 kanssa.

Lähteet 
 
 Raportin englanninkielinen käännös Air Line Pilots Association.

Viitteet 

Vuoden 1996 lento-onnettomuudet
Lento-onnettomuudet Dominikaanisessa tasavallassa
Turun Feeniks-koulu

Turun Feeniks-koulu  on demokraattisten koulujen arvopohjan mukaisesti toimiva lapsilähtöinen ja vapaa oppimisyhteisö esi- ja perusopetusikäisille lapsille. Tällä hetkellä Turun Feeniks-koulu järjestää kerhotoimintaa kotioppijoille, tarjoten kotiopetuksessa oppivelvollisuuttaan suorittaville lapsille ympäristön sosiaaliseen ja yhteisölliseen oppimiseen. Toiminnan perustana ovat lapsilähtöisyys ja yksilöllisyys, lapsen osallisuus, oma tiedonjano ja oppimisen ilo. Lukujärjestys suunnitellaan lasten kanssa yhdessä ja tyypillisesti kerhopäivät sisältävät oppituokioita, leikkejä, pelejä, ulkoilua ja retkiä erilaisiin kohteisiin. Yhteisistä asioista päätetään koulukokouksissa, joihin jokaisella kouluryhmän jäsenellä on mahdollisuus tuoda omia ehdotuksiaan käsiteltäväksi. Ryhmän vetäjänä toimii luokanopettaja.  

Turun Feeniks-koulu on syyskuusta 2018 saakka toiminut luonnonläheisessä miljöössä Koroisilla, parin kilometrin päässä Turun keskustasta.

Koulun toimintaa ylläpitää Turun Feeniks-koulun tukiyhdistys ry. Turun Feeniks-koulu on Euroopan demokraattisten koulujen liiton (EUDEC) jäsen.

Lähteet

Aiheesta muualla 

 Kesken koulupäivän voi livahtaa trampoliinille – Turun uudessa Feeniks-koulussa kotioppilaat saavat paljon vapautta Turun Sanomat,  23.9.2018.
 Elävän kultuurin Koroinen ry  
 Suomen Kotikouluyhdistys/Kotikoululaisille palveluita tarjoavat tahot
Kerhot ja yhteisöt
Juuso Lattu

Juuso Lattu (s. 11. syyskuuta 1994 Imatra) on suomalainen pesäpalloilija. Lattu edustaa Superpesiksessä pelaavaa Kiteen Palloa, jonka kanssa hänellä on sopimus kauden 2023 loppuun saakka. Lattu on Imatran Pallo-Veikkojen kasvatti. Kaudella 2017 alkaneella urallaan Superpesiksessä Lattu on pelannut 90 runkosarjaottelua, joissa on lyönyt kahdeksan kunnaria ja 23 tavallista juoksua, tuonut 139 juoksua ja kerännyt 505 kärkilyöntiä. Vuonna 2014 Lattu pelasi IPV:n joukkueessa kolme ottelua Superpesiksen karsintasarjassa. Näissä otteluissa Lattu toi kaksi juoksua ja keräsi 11 kärkilyöntiä. Lattu pelasi Itä-Länsi-ottelussa vuonna 2018. Ottelu pelattiin tuolloin Joensuussa. Hän pelasi myös vuoden 2022 Itä-Länsi-ottelussa Tampereella.

Lähteet 
 https://www.ipv.fi/fi/seura/joukkue/1/imatran-pallo-veikot/10/juuso-lattu 
 http://www.pesiksenmaailma.fi/index.php/component/tilastot/?pelaajaid=7246&view=pelaajakortti
 https://www.imatralainen.fi/artikkeli/683678-ipvn-juuso-lattu-esiintyi-edukseen-ita-lannessa-en-ole-koskaan-ollut-nain-hienossa 
 https://www.superpesis.fi/site/assets/files/26810/ita-lansi-2022-miehet.pdf

Suomalaiset pesäpalloilijat
Vuonna 1994 syntyneet
Elävät henkilöt
Carl Steen Andersen Bille

Carl Steen Andersen Bille (1828−1898) oli tanskalainen sanomalehtimies ja poliitikko. Hän perusti 1851 Dagbladetin, joka hänen johdollaan pian oli Tanskan etevimpiä sanomalehtiä. Se oli varsinkin varakkaamman porvariston äänenkannattaja. Bille toimi myös Kööpenhaminan kunnanvaltuustossa ja oli jäsenenä folketingetissä, missä hän vastusti vasemmistoa. 1880−1884 Bille oli Tanskan lähettiläs Yhdysvalloissa ja tuli 1886 Holbaekin amtin amtmanniksi. Hän julkaisi valtiollisia kirjoituksia, matkakuvauksia ynnä muuta.

Lähteet

Aiheesta muualla

Tanskalaiset toimittajat
Tanskalaiset poliitikot
Vuonna 1828 syntyneet
Vuonna 1898 kuolleet
Stephen Merchant

Stephen James Merchant (s. 24. marraskuuta 1974 Bristol) on englantilainen näyttelijä, kirjailija ja ohjaaja. Hän on näytellyt muun muassa elokuvissa Valehtelemisen sietämätön keveys, Hammaskeiju ja Logan.

Lähteet 

Englantilaiset näyttelijät
Englantilaiset kirjailijat
Vuonna 1974 syntyneet
Elävät henkilöt
Säätiöt ja rahastot

Säätiöt ja rahastot ry (aiemmin Säätiöiden ja rahastojen neuvottelukunta, ruots. Stiftelser och fonder rf, engl. Association of Finnish Foundations) on suomalainen apurahanjakajien yhdistys ja Suomen ainoa säätiöiden etu- ja tukijärjestö. Yhdistyksellä on yli 200 jäsentä ja siihen kuuluvat kaikki merkittävimmät apurahasäätiöt. Yhdistyksen toimitusjohtaja on dosentti Liisa Suvikumpu.

Säätiöiden ja rahastojen neuvottelukunta perustettiin 15. joulukuuta 1970 epäviralliseksi säätiöiden yhteistyöelimeksi. Rekisteröity yhdistys siitä tuli vuonna 2003. Yhdistyksen tehtävänä on sen jäsenten edunvalvonta sekä tietojen ja mielipiteiden vaihdon mahdollistaminen yhteisissä asioissa. Yhdistyksen jäsenet sitoutuvat noudattamaan hyvää säätiötapaa. Yhdistys ylläpitää Aurora-apurahatietokantaa.

Säätiöt ja rahastot ry on Euroopan kansallisten säätiöyhdistysten liitto DAFNE:n ja maailmanlaajuisen WINGS:n jäsen. Se tekee yhteistyötä myös Euroopan säätiökeskus EFC:n kanssa.

Lähteet

Aiheesta muualla
 Säätiöt ja rahastot ry:n verkkosivut

Suomalaiset järjestöt
 *
 *
Mutakarppi

Mutakarppi eli kiinanmutakarppi (Cirrhinus molitorella) on särkien (Cyprinidae) heimoon kuuluva trooppisten, makeiden vesien kalalaji.

Mutakarpin tavallinen pituus on 15,2 senttimetrin luokkaa ja maksimipituus 55 senttimetriä. Suurin tavattu paino on 500 grammaa. Mutakarpilla on kylkiviivallaan 37–43 suomua.

Mutakarppia on havaittu Mekong-, Chao Phraya-, Nam Theun-, Xe Bangfai- ja Nanpangjiang-jokien valuma-alueilla, Punaisessajoessa Kiinan ja Vietnamin alueella. Se on siis levinnyt Vietnamin, Kambodžan, Thaimaan, Laosin, Kiinan ja Taiwanin valtioihin. Sitä on tavattu myös Indonesiasta ja Malesiasta, minne se on voinut levitä vesiviljelyn seurauksena. Mutakarpin taksonominen asema on kuitenkin epävarma, ja edellämainituilla alueilla elävät mutakarpit saattavat todellisuudessa osittain kuulua muihin lajeihin. Mutakarppia uhkaavat kalastus ja sen vaellusreittien patoaminen. Mekong-joessa mutakarpin on todettu jo vähentyneen ainakin Kambodžan ja Vietnamin alueella, joten Kansainvälinen luonnonsuojeluliitto IUCN luokittelee sen silmälläpidettäväksi lajiksi.

Mutakarppi on kaikkiruokainen. Sen luonnonvaraisilla kannoilla on voimakas vaellusvietti, minkä viljellyt kannat ovat vähitellen menettämässä.

Lähteet 

Labeoninae
Otto Ender

Otto Ender (24. joulukuuta 1875 Altach – 25. kesäkuuta 1960 Bregenz) oli itävaltalainen poliitikko. Hän toimi Itävallan liittokanslerina vuosina 1930–1931 ja Vorarlbergin maaherrana vuosina 1918–1930 ja 1931–1934.

Ensimmäisen maailmansodan päätyttyä Ender neuvotteli Vorarlbergin mahdollisesta liittymisestä Sveitsiin, mutta tämä ei toteutunut. Hän oli mukana vorarlbergiläisen isänmaallisen Vorarlberg Heimwehr -nimisen puolisotilaallisen ryhmän toiminnassa.

3. joulukuuta 1930 Ender nimitettiin liittokansleriksi. Hänen kaudellaan Itävallan suurin pankki Creditsanstalt romahti. Ender jätti kanslerin tehtävän kuusi kuukautta myöhemmin 16. kesäkuuta 1931, jolloin häntä seurasi kanslerina Karl Buresch. Ender palasi Vorarlbergin maaherraksi.

Ender nimitettiin 18. heinäkuuta 1933 Engelbert Dollfussin hallituksen perustuslaillisten ja hallinnollisten uudistusten ministeriksi. Hänen valvonnassaan Itävalta otti käyttöön uuden autoritäärisemmän perustuslain.

Saksan liitettyä Itävallan itseensä Ender vangittiin, ja hän päätyi lopulta Dachaun keskitysleiriin, mistä hänet vapautettiin 1945.

Lähteet

Viitteet

Aiheesta muualla 

 

Itävaltalaiset poliitikot
Vuonna 1875 syntyneet
Vuonna 1960 kuolleet
Atte Kilpinen

Atte Kilpinen (s. 1996) on turkulainen balettitanssija. Hän tanssii Suomen Kansallisbaletissa. Hän on opiskellut tanssia Turun konservatoriossa (2012-2015) ja Showtanssistudio Taina Kovalaisessa vuosina 2002-2012. Kilpinen pääsi Kansallisbaletin nuorisoryhmään vuonna 2015, ja siirtyi pääryhmään vuonna 2017. Hän on taustaltaan nykytanssija. Kilpiselle myönnettiin ensimmäinen Outi ja Jan Vapaavuoren säätiön viidentuhannen euron palkinto vuonna 2019. 

Hampurin baletin koreografi ja johtaja John Neumeier on kutsunut Kilpisen Hampurin baletin tanssijaksi syksyllä 2020. Vuoden jälkeen Kilpinen palaa takaisin Suomen Kansallisbalettiin.

Kilpinen on tanssinut pop-laulaja Robinin Hula Hula -musiikkivideolla vuonna 2017. Kilpisen perheeseen kuuluu hänen miehensä ja tämän poika.

Rooleja eri baleteissa 
 Bajadeeri, 2020 (fakiirit, pääfakiiri, Magdaveya)
 Peppi Pitkätossu (miespääosa Tommi sekä koululainen), 2019
 Lumikuningatar (saunojat, maahisten armeija, venäläinen tanssi), 2019
 Tripla (Paul), 2019
 Liisa Ihmemaassa (Murmeli, Ville-sisilisko), 2019
 Anna Karenina (nuori palvelija), 2019
 Sylvia (Aminta, paimen), 2019
 Pieni merenneito (tumma kala), 2019
 Muumipeikko ja taikurin hattu (Nipsu), 2018
 Tuhkimo (peruukkimestari, Sammakko, ajuri), 2018
 Prinsessa Ruusunen (kauris, Anselmo, kulkurikissa), 2018
 Kalevalanmaa (useita rooleja), 2017
 Seitsemän veljestä (Lauri), 2017)
 Joutsenlampi (venäläinen tanssi), 2017
 Kesäyön unelma (Hotka), 2017
 Kamelianainen (Unen Armand), 2017
 Romeo ja Julia (kaupunkilainen), 2016
 Liikkeen legendat (trio, poikien duetto), 2016
 Pähkinänsärkijä ja Hiirikuningas (useita rooleja), 2015

Lähteet

Aiheesta muualla 
 Robin - Hula Hula
 https://www.youtube.com/watch?v=4MYgar9yUWs
 https://www.youtube.com/watch?v=GqeDchPL5Ww
 https://oopperabaletti.fi/talo/ihmiset/cv/atte-kilpinen/
 https://yle.fi/uutiset/3-7969647
 https://www.attekilpinen.com/
 http://www.lukupino.com/2016/11/lukupinon-haastattelussa-atte-kilpinen.html
 https://demokraatti.fi/tanssiarvio-loistava-hienostunut-sylvia-on-kansallisbaletin-taysosuma/

Suomalaiset tanssijat
Suomalaiset balettitanssijat
Vuonna 1996 syntyneet
Elävät henkilöt
Amppeli

Amppeli on katosta roikkuva kokonaisuus, jossa on kukkaruukku erinäisten nauhojen varassa. Amppeleita on erilaisia, kuten makramee-amppeli.

Lähteet 

Sisustus
Vanhan Kirjan Talvi

Vanhan Kirjan Talvi on antikvaarinen kirjatapahtuma, joka järjestetään vuosittain helmikuussa Jyväskylässä. Tapahtumaan sisältyy seminaareja, kirjailijavieraita, kirjamyyntiä ja huutokauppoja. Tapahtumassa käy vuosittain jopa 10 000 ihmistä. Vanhan Kirjan Talven pääjärjestäjä on Vanhan Kirjallisuuden Ystävät ry, joka edistää vanhan kirjallisuuden ja muun painetun kulttuurin säilymistä ja tuntemusta.

Vanhan Kirjan Talven paikkana oli pitkään Jyväskylän kaupunginkirjasto, mutta viimeisin tapahtuma järjestettiin Jyväskylän yliopistolla.

Vuoden 2020 tapahtuma oli 29. Vanhan Kirjan Talvi. Vuosina 2021–2022 tapahtuma on tauolla koronaviruspandemian vuoksi.

Lähteet 

Kirjallisuustapahtumat Suomessa
Jyväskylän tapahtumat
McCormick (traktori)

McCormick on italialainen Traktori. Argo- konsernin vuonna 2001 perustama tuotemerkki perustuu McCormick-tuotemerkin ja sitä  edeltäneiden  McCormick Harvesting Machine yhtiön ja International Harvesterin perinteisiin.

Historia 
McCormick-brändi syntyi vuonna 1856 perustetusta McCormick Harvesting Machine Company -yrityksestä, joka sulautui seuraajayhtiöksi International Harvesterin kanssa vuonna 1902, joka myös jatkoi tuotemerkkiä. Sen jälkeen kun International Harvester myi maatalousosaston Tennecolle vuonna 1985, samalla McCormick-tuotemerkki lopetettiin. CX-sarjan tuotanto aloitettiin Case-tehtaalla Doncasterissa vuonna 1997, jota seurasi seuraavana vuonna Maxxum MXC -sarja. Se oli yksi EU: n sääntelyviranomaisten vaatimuksista, kun Case sulautettiin New Hollandiin vuonna 1999 CNH Globaliksi, oli edessä Doncasterin tehtaan myynti. Vuonna 2000 italialainen Argo-konserni sai tehtaan ja tavaramerkkioikeudet haltuunsa McCormickiin. Doncasterin tehtaan lisäksi myös siellä tuotetut C-, CX- ja MXC-traktorisarjat sekä MX Maxxum -sarjat kuuluivat kauppaan. McCormick Tractors International Limited aloitti toimintansa tammikuussa 2001. Samana vuonna Argo-konserni osti CNH Globalilta uuden tehtaan Saint-Dizierissä, jota laajennettiin myöhemmin McCormick Ranskan pääkonttoriksi ja tuotanto- ja myyntitoiminnan pääkonttoriksi Ranskassa. 

Vuonna 2002 McCormick GmbH perustettiin saksalaiseksi jakelijaksi Haariin (lähellä Müncheniä), joka muutti vuonna 2005 Fella-tehtaalle (joka kuuluu myös Argo-ryhmään) Feuchtiin Nürnbergin lähellä. Saksan sivuliike on toiminut Argo GmbH:na vuodesta 2006. 

Vuonna 2007 traktorinvalmistajat Landini, McCormick ja Valpadana sulautettiin Argo Tractorsiin ja ovat siitä lähtien olleet vain yrityksen tavaramerkkejä. Doncasterin tehdas suljettiin vuoden lopulla, ja kolmen merkin traktoreita on siitä lähtien valmistettu Fabbricossa Reggio Emilian maakunnassa Pohjois-Italiassa.

Nykyinen sarja

traktorit 

McCormickin tällä hetkellä Euroopassa tarjoama tehokkain traktori on X8.680 VT-Drive -malli, jonka nimellisteho on 301 hv.

Lähteet

Aiheesta muualla 

Traktorit
Kari Rummukainen

Kari Olavi Rummukainen (s. 14. tammikuuta 1962 Nurmes) on suomalainen teoreettinen fyysikko, joka työskentelee Helsingin yliopiston teoreettisen hiukkasfysiikan professorina (2009-). Hän toimii akatemiaprofessorina kaudella 2019-2023. Hän tutkii muun muassa kahden mustan aukon törmäyksen synnyttämiä gravitaatioaaltoja.

Rummukainen tuli ylioppilaaksi Nurmeksen lukiosta 1981. Hän valmistui Helsingin yliopistosta teoreettisen fysiikan alalta filosofian kandidaatiksi (1987) ja filosofian tohtoriksi (1990). Hänen artikkeliväitöskirjan muotoinen väitöstutkimuksensa oli otsikoitu The order-disorder interface tension in quantum chromodynamics and spin models. Rummukainen nimitettiin teoreettisen fysiikan dosentiksi Helsingin yliopistoon vuonna 1994.

Hän työskenteli postdoc-tutkijana Helsingin yliopiston teoreettisen fysiikan tutkimuslaitoksella  (1990-1991), tutkijana eurooppalaisessa hiukkasfysiikan tutkimuskeskuksessa CERNissä Sveitsissä (1991-1993, fellow), postdoc-tutkijana yhdysvaltalaisessa Indianan yliopistossa (1993-1996), EU:n rahoittamana tutkijana Bielefeldin yliopistossa Saksassa (1996–1997, EU research fellow), apulaisprofessorina Tanskassa Norditassa (1997-2002) ja Helsingin yliopiston yliopistonlehtorina (2002-2003). Oulun yliopiston teoreettisen fysiikan professoriksi hän tuli vuonna 2003, työskennellen kuitenkin CERNissä seuraavat vuodet (2003-2006, staff member) ja aloittaen Oulussa vasta vuonna 2006. Professuurin Helsingin yliopistosta hän sai vuonna 2009.

Rummukaisen tutkimustyön aihepiirejä ovat teoreettinen fysiikka ja kosmologia. Akatemiaprofessuurinsa aikana hän tutkii gravitaatioaaltoja. Lisäksi hän osallistuu suunnitteilla olevan gravitaatioaaltoteleskooppi LISAn vaatimustenmäärittelyyn; tämä teleskooppi pyritään lähettämään avaruuteen vuonna 2034.

Rummukaisen saamiin tunnustuksiin lukeutuvat muun muassa Helsingin yliopiston Fysiikan laitoksen parhaan fysiikan opettajan palkinto (2002 ja 2011), Suomalaisen Tiedeakatemian Väisälän palkinto (2006) ja Suomalaisen Tiedeakatemian jäsenyys (2009).

Lähteet

Aiheesta muualla
 Ursan esitelmä: Kari Rummukainen – Gravitaatioaallot (18.11.2016) (fi) (youtube.com)
 Tuomas Karvonen (4.5.2007) Eurooppalainen hajautettu supertietokone vauhdissa (is.fi)

Vuonna 1962 syntyneet
Elävät henkilöt
Suomalaiset fyysikot
Helsingin yliopiston professorit
Oulun yliopiston professorit
Suomalaiset professorit
Black Bear

Black Bear eli Musta Karhu oli suomalaisten omistama kultakaivos Yhdysvaltojen Coloradon osavaltiossa, Telluriden kaupungin läheisyydessä. Se oli ainoa suurempi kaivosyritys, jonka suomalaiset Yhdysvalloissa omistivat. Suomalaiset menettivät kaivoksen huijauksessa.

Kaivos sai vuonna 1892 laillistuksen nimellä The Black Bear Mining Company. Osakkeita myytiin etupäässä suomalaisille, ettei kaivos olisi joutunut amerikkalaisten käsiin. Kaivostoiminan kulut olivat suuret, ja yhtiö velkaantui niin että vuonna 1912 velkataakka oli 100 000 dollaria. Yhtiö sai omaisuuttaan vastaan lainaa newyorkilaiselta rahamieheltä. Vaikeudet kuitenkin jatkuivat, ja 1914 yhtiö järjestettiin uudelleen nimelle The Colorado Mining Company. Siinä vaiheessa suomalaisilla oli vielä yhtiöstä suuri osuus ja sananvaltaa. Pakkohuutokaupassa yhtiötä yritettiin pelastaa, mutta riittävästi rahaa ei löytynyt, ja kaivos päätyi amerikkalaisen yhtiön The Metals Exploration Companyn käsiin.

Lähteet 

Coloradon historia
Kaivokset
Amerikansuomalaiset
Siltasaarenkatu 13

Siltasaarenkatu 13 tai Porthaninkatu 2 oli Helsingin Kallion kaupunginosassa sijainnut virastotalo, jonka suunnitteli arkkitehti Jaakko Laapotti vuonna 1979. Rakennus otettiin käyttöön vuonna 1981. Rakennuksessa toimi Helsingin kaupunki. Vaaleanharmaassa keramiikkalaattapintaisessa julkisivussa oli vaakasuuntaiset nauhaikkunat ja pystysuuntaiset listat. Rakennus purettiin keväällä 2020 yhdessä vastapäisen talon kanssa. Helsingin yliopiston ylioppilaskunnan omistama Ylva aikoo rakennuttaa paikalle uuden liiketalon.

Lähteet

Helsingin entiset rakennukset ja rakennelmat
Kallio
Suomen hallintorakennukset
Tobias Clausnitzer

Tobias Clausnitzer (5. helmikuuta 1618 Thum, Saksa – 7. toukokuuta 1684 Weiden in der Oberpfalz) oli saksalainen luterilainen pappi ja virsirunoilija.

Clausnitzer syntyi 5. helmikuuta 1618 tuolloin Pyhään saksalais-roomalaiseen keisarikuntaan kuuluneessa Saksin Thumissa; samana vuonna alkoi kolmikymmenvuotinen sota. Clausnitzer opiskeli useissa yliopistoissa ja valmistui Leipzigissä vuonna 1643. Kun hänet vihittiin papiksi vuonna 1644, sota yhä jatkui. Hänestä tuli Ruotsin armeijan rykmentin kenttäpappi. Sodan päätyttyä hän toimi kuolemaansa asti kirkkoherrana Baijerin Weidenissa. Hän oli myös konsistorineuvos ja Weidenin superintendentti.  

Hän on kirjoittanut hartaus- ja saarnakirjoja ja joitakin virsiä. Tunnetuin niistä on useille kielille käännetty virsi "Liebster IEsu! wir sind hier". Suomeksi sen ovat kääntäneet Jakob ja Abraham Frosterus ja se tuli Suomen ev. lut. kirkon virsikirjaan vuonna 1886. Vuoden 1986 virsikirjassa se on virsi 201 "Tänne, Jeesus, tulimme". Se on myös Ruotsin kirkon virsikirjassa virsi 406, Seurakunta laulaa-kirjassa numerolla 91 ja Hengellisessä laulukirjassa numerolla 168.

Lähteet 

Vuonna 1618 syntyneet
Vuonna 1684 kuolleet
Saksalaiset papit
Saksalaiset virsirunoilijat
Täit

Täit (Anoplura) on jäytiäisten lahkoon kuuluva hyönteisten ryhmä, johon kuuluu noin 500 lajia. Ne elävät loisina nisäkkäissä. Täit ovat 0,35–8 millimetrin pituisia.

Täit ovat hyvin erikoistuneita isäntäeläimensä mukaan, ja esimerkiksi ihmisellä ne loisivat vain tietyssä kohdassa ruumista.

Tunnetuimpia ihmisten täitä ovat päätäi, joka elää ihmisen päässä, vaatetäi, joka elää vartalolla, ja satiainen, joka elää pääasiassa sukupuolielinten karvoituksessa. Koirantäi (Linognathus setosus) on yksi yleisimmistä koirien ulkoloisista Suomessa ja maailmalla.

Täit elävät kiinnittyneinä isäntäänsä ja kiinnittävät munansa isännän karvoihin. Niiden ravintona toimii isäntäeläimen veri. Suurin osa täilajeista on paljain silmin nähtävissä.Täit voivat tarttua ihmiseen suorasta kosketuksesta, irtokarvoista, harjoista tai vaatteista. Esimerkiksi päätäit leviävät helposti päähineiden, harjojen tai hiuslenkkien kautta. Päätäitä esiintyy paljon kouluissa ja päiväkodeissa.

Täitä voidaan torjua erilaisilla myrkyillä, täikammalla, pesemällä vaatteita tai leikkaamalla karvoitusta, jossa täit elävät. Eläimillä täiden hoitoon käytetään ulkoloislääkkeitä, kuten selamektiinia.

Vaatetäi voi levittää sairauksia, kuten pilkkukuumetta, mutta päätäi ja satiainen eivät levitä tauteja ihmisestä toiseen.

Lähteet

Aiheesta muualla 
 Täit, Kotihoito-ohjeet, Terveyskirjasto.fi 
 Tartuntatautiliitto 
 Hyönteismaailma.fi - Täi

Täit ja väiveet
Leonid Grin

Leonid Grin (19. kesäkuuta 1944) on ukrainalainen kapellimestari.

Leonid Grin piti ensimmäisen pianoesityksensä 7-vuotiaana, ja 11-vuotiaana hän voitti nuorten säveltäjien kilpailun. Musiikkia hän opiskeli Dnipron musiikkikorkeakoulussa sekä Moskovan konservatoriossa, missä hän opiskeli sävellystä ja orkesterin johtamista Leo Ginsburgin  ja Kirill Kondrašinin johdolla. Valmistuttuaan konservatoriosta vuonna 1977 hänet nimitettiin Moskovan filharmonisen orkesterin apulaisjohtajaksi. Hän oli säännöllinen vieraileva kapellimestari useassa neuvostoliittolaisessa orkesterissa, kuten Leningradin filharmoninen orkesteri, Moskovan valtiollinen radio-orkesteri, Viron kansallinen sinfoniaorkesteri, Georgian valtion sinfoniaorkesteri ja Moskovan kamariorkesteri.

Grin muutti Yhdysvaltoihin vuonna 1981. Leonard Bernstein valitsi hänet Los Angelesin filharmonikkojen instituuttiin, ja hän sai johtaa kolme Hollywood Bowl -konserttia. Lisäksi hän sai professorin viran Houstonin yliopiston musiikkikoulusta. Vuonna 1983 hän vieraili Iso-Britanniassa Skotlannin kuninkaallisessa kansallisorkesterissa ja Birminghamin kaupungin sinfoniaorkesterissa. Hän vieraili muualla Euroopassa muun muassa Göteborgin sinfoniaorkesterissa, Berliinin radion sinfoniaorkesterissa ja Frankfurtin radion sinfoniaorkesterissa. Suomessa hän esiintyi Helsingin kaupunginorkesterissa ja Tampereen kaupunginorkesterin ylikapellimestarina hän toimi vuosina 1990-1994. Grin on jatkanut vierailevana kapellimestarina Euroopassa ja ympäri maailmaa.

Levytykset 
Grin on levyttänyt Berliinin radion sinfoniaorkesterin ja Tampere Filharmonian kanssa Sergei Prokofjevin, Pjotr Tšaikovskin, Dmitri Šostakovitšin ja Erkki Melartinin musiikkia. Hänen levytyksensä suomalaisen säveltäjän Erkki Melartinin täydellisistä sinfonioista Tampere Filharmonian kanssa ovat saaneet laajaa tunnustusta. BBC Music Magazine antoi viiden tähden arvosanan sinfonioiden nro 2 ja 4 levytykselle. Sinfonioista nro 1 ja 3 koostuvan levy oli Yleisradion vuoden levy vuonna 1995.

Lähteet 

Ukrainalaiset kapellimestarit
Vuonna 1944 syntyneet
Elävät henkilöt
Juomuhilsa

Juomuhilsa (Hilsa kelee) on silleihin kuuluva kalalaji. Vuonna 2016 sitä kalastettiin 200 tonnia. Ennätyspaljon vuodesta 1950 asti oli vuoden 2003 saalis, 206 tonnia. Se voi kasvaa 24,4 senttimetrin pituuteen asti.

Lähteet 

Sillit
Mustafa Madbuli

Mustafa Madbuli (s. 24. huhtikuuta 1966) on egyptiläinen poliitikko, joka on Egyptin pääministeri vuodesta 2018.

Madbuli on opiskellut ensin insinööriksi ja myöhemmin tohtoriksi Kairon yliopistossa. Ennen pääministeriksi valintaansa hän toimi asuntoministerinä ja sitä ennen asuntoministeriön korkeana virkamiehenä. Hän johti kunnianhimoista projektia, jonka tehtävänä oli tuottaa edullisia asuntoja vähävaraisille ja päästä näin eroon Egyptin slummeista.

Lähteet 

Egyptin pääministerit
Vuonna 1966 syntyneet
Elävät henkilöt
Juho Mönkkönen

Juho Mönkkönen on kangasalalainen lapsinäyttelijä, joka on näytellyt sekä Michael Caffreyn että Billyn (päärooli) rooleja Tampereen Työväen Teatterin Billy Elliot -musikaalissa. Mönkkönen pääsi Michaelin rooliin koe-esiintymisen kautta. Sekä Billyn että Michaelin rooleissa oli kolmoismiehitys. Valituille viidelletoista pojalle alettiin pitää musikaalin konseptiin kuuluvaa Billy-koulua vuonna 2017, jossa heille opetettiin muun muassa balettia ja steppiä. Mönkkönen esiintyi Michaelina tammikuuhun 2019, jolloin hän siirtyi musikaalin päärooliin Jiri Rajalan jätettyä roolin. Musikaalin lapsinäyttelijät saivat Kalle Kaiharin kulttuurisäätiön palkinnon.

Lähteet

Aiheesta muualla 
https://ttt-teatteri.fi/program/billy-elliot/

Suomalaiset lapsinäyttelijät
Elävät henkilöt
Syntymävuosi puuttuu
Sherif Ismail

Sherif Ismail (s. 6. heinäkuuta  1955) on egyptiläinen poliitikko, joka oli Egyptin pääministeri vuodesta 2015 vuoteen 2018.

Ismail on koulutukseltaan koneinsinööri. Ennen pääministeriksi valintaansa hän toimi maan öljyvaroista vastaavana ministerinä.

Ismail, joka oli presidentti Abdel Fattah al-Sisin läheinen liittolainen, erosi heinäkuussa 2018 perinteen mukaisesti, kun al-Sisi aloitti uuden presidenttikauden. Al-Sisi käytti kuitenkin tilaisuutta hyväkseen ja vaihtoi joukon ministereitä nostaen pääministeriksi  Mustafa Madbulin.

Lähteet 

Egyptin pääministerit
Vuonna 1955 syntyneet
Elävät henkilöt
Viron maantiede

Viro sijaitsee Latvian pohjoispuolella, Venäjän länsipuolella ja Suomenlahden eteläpuolella. Viroon kuuluu kaksi suurta saarta: Saarenmaa ja Hiidenmaa. Viro on tasainen maa ja sen korkein kohta, Suur Munamägi on vain 317 metriä merenpinnan yläpuolella. Lähes puolet, noin 47% Viron pinta-alasta on metsän peitossa.

Vesistöt 
Viron suurin järvi on Peipsijärvi (3 511 km²), joka sijaitsee Venäjän rajalla. Muita suuria järviä ovat Võrtsjärvi (269 km²) ja Ülemistejärvi (9,4 km²). Virossa on myös Venäjän rajalla Narvan tekojärvi, mutta se on tekojärvi.

Virossa on kymmenen jokea, jotka ovat yli 100 kilometriä pitkiä. Näistä suurimmat ovat Võhandu jõgi, Pärnunjoki ja Põltsamaa jõgi. Virossa on 7 000 jokea, joista 90% ovat alle 10 kilometriä pitkiä.
Hazem el-Beblawi

Hazem el-Beblawi on egyptiläinen poliitikko, joka toimi tilapäisenä Egyptin pääministerinä vuosina 2013-2014, kun sotilaat olivat syrjäyttäneet Mohammed Mursin.

El-Beblawi opiskeli oikeustiedettä ja taloustiedettä Kairossa ja Pariisissa, ja väitteli vuonna 1964. Hän kannatti Hosni Mubarakin vuonna 2011 kaatanutta sotilasvallankaappausta, ja perusti Egyptin sosiaalidemokraattisen puolueen vallankumouksen jälkeen.

Muslimiveljeskunta ei tunnustanut El-Beblawin hallitusta, johon sille ei oltu tarjottu paikkoja. Muutamia kuukausia myöhemmin  el-Beblawi esitti Muslimiveljeskunnan kieltämistä ja hajottamista.

Hazem el-Beblawin hallitus erosi helmikuun lopussa 2014, jotta sen puolustusministeri, kenraali Abdel Fattah al-Sisi saattoi pyrkiä presidentiksi.

Lähteet 

Egyptin pääministerit
Vuonna 1936 syntyneet
Elävät henkilöt
Spinoza-palkinto

Spinoza-palkinto () on Alankomaiden tutkimusneuvoston (NWO, , "Alankomaiden tieteellisen tutkimuksen organisaatio") vuosittain kolmelle tai neljälle henkilölle myöntämä suuri tiedepalkinto. Siihen sisältyy 2,5 miljoonan euron suuruinen tutkimusapuraha vapaasti valittavaan uuteen tutkimustyöhön. Palkinto on nimetty filosofi Baruch Spinozan mukaan ja palkintoon kuuluu myös Spinozaa esittävä pronssinen pienoispatsas. Palkinto on Alankomaiden korkein tieteellinen palkinto yhdessä NWO:n vuosittain enintään 2-3 tutkijalle tai pienelle tutkimusryhmälle myöntämän samansuuruisen Stevin-palkinnon kanssa.

Palkinto myönnettiin ensimmäisen kerran vuonna 1995. Palkinnonsaajana voi olla Alankomaissa työskentelevä, tieteenalansa kansainväliseen parhaimmistoon kuuluva henkilö.

Luettelo palkinnonsaajista

Lähteet

Alankomaiden tiede ja tekniikka
Tieteen ja tekniikan palkinnot
Antialiasointi

Antialiasointi on tietokonegrafiikassa menetelmä aliasoinnin vähentämiseen.

Olettaen, että musta kolmio liikkuu valkoisella taustalla oletus on, että näyttöruudukon osittain peitettyjen solujen pikselien arvot muuttavat tasaisesti intensiteettiä. Tyypillisesti tapahtuu siten, että kun solun keskikohta on peitetty pikseliväri vaihtaa heti valkoisesta täysin mustaan.
Polygonit ja piirretyt viivat ilmenevät joko siellä tai poissa, joka aiheuttaa "kulmikkaan" näköisen visuaalisen häiriön, joka animoituna aiheuttaa "ryömivän" ilmiön.

Tätä ongelmaa kutsutaan aliasoinniksi ja menetelmiä sen vähentämiseksi antialiasoinniksi. Näytteenottoa () ja suodatusta () käsitellään laajalti erikseen.

Yleinen strategia näyttöpohjaiseen antialiasointiin on käyttää näytteistyskuviota ja painoarvoa sekä summaa pikselin värin tuottamiselle.
Antialiasointialgoritmeja, jotka laskevat enemmän kuin yhden kokonaisen näytteen pikseliä kohden kutsutaan ylinäytteistäväksi ().

OpenGL-ohjelmointirajapinnassa on tuki lisäyspuskurille (), jonka tietoa voidaan hyödyntää antialiasoinnissa. Puskuria voidaan hyödyntään myös erilaisille efekteille (kuten ). Puskurille ei ole tarkoitusta varten laitteistotukea modernissa grafiikkasuorittimessa (GPU), mutta sellaista voidaan simuloida.

Muu ilmeneminen 
Vastaavaa ilmiötä esiintyy muutoinkin digitaalisessa signaalikäsittelyssä (Nyquistin teoreema). Aliasointia ilmenee kun signaalia näytteistetään liian alhaisella taajuudella. Oikeaoppiseen näytteistykseen (jotta alkuperäinen signaali voidaan tuottaa näytteistä) näytteistystaajuuden on oltava yli kaksinkertainen näytteistettävään signaaliin verrattuna.

Lähteet 
 

Tietokonegrafiikka
Karlsbadin asetukset

Karlsbadin asetukset olivat vuonna 1819 Itävallan keisarikunnassa säädettyjä ja lähes koko Saksan liitossa käyttöön otettuja sensuuri- ja valvontatoimia. 

Ranskan suuri vallankumous vuonna 1789 levitti liberalismin ja nationalismin kaltaisia vapausaatteita. Muiden valtioiden hallitsijat halusivat estää niiden leviämisen. Napoleonin kukistuttua useat hallitsijat solmivat Pyhän allianssin, jolla haluttiin rauhoittaa kansojen kuohuntaa. Kumousaatteiden ajateltiin liikkuvan erityisesti yliopistoissa, joten niiden valvontaa tiukennettiin. 

Kumousaatteita vastustanut kirjailija August von Kotzebue oli riidoissa vapausaatteiden kannattajien kanssa. Opiskelijajärjestö Burschenschaftiin kuulunut opiskelija Karl Ludwig Sand murhasi von Kotzebuen Mannheimissa 1819. Tällöin Itävallan ulkoministeri Klemens von Metternich käynnisti toimet vapausaatteiden kukistamiseksi. Hän järjesti syyskuussa 1819 Karlsbadissa saksalaisten valtioiden välisen Karlsbadin konferenssin. Siinä sovittiin, että kukin valtio ottaa käyttöön sensuurin ja alistaa yliopistot valvontaansa vapausaatteiden, erityisesti Saksan yhdistymisaatteen kitkemiseksi.

Lähteet

Aiheesta muualla
 Karlsbader Beschlüsse – Universitätsgesetz. Heinrich Heine Denkmal .
 Karlsbader Beschlüsse – Preßgesetz. Heinrich Heine Denkmal .
 Karlsbader Beschlüsse – Untersuchungsgesetz. Heinrich Heine Denkmal .

Itävallan historia
Saksan historia
Sensuuri
1819
Pure Heroine

Pure Heroine on uusiseelantilaisen laulaja-lauluntekijä Lorden ensimmäinen studioalbumi, joka julkaistiin 30. syyskuuta 2013. Albumin tuotti Joel Little. Hän myös sanoitti ja sävelsi sen kappaleet yhdessä Lorden kanssa.

Arvostelut 
 AllMusic: 
 Billboard: 
 Metacritic: 79/100
 Pitchfork: 7.3/10
 Rolling Stone:

Kappaleet

Japanin bonuskappaleet

Extended version bonuskappaleet

Singlet 
 ”Royals” (2013)
 ”Tennis Court” (2013)
 ”Team” (2013)
 ”Glory And Gore” (2014)

Lähteet 

Vuoden 2013 esikoisalbumit
Uusiseelantilaiset albumit
Popalbumit
Anjalan seurakunta

Anjalan seurakunta on Suomen evankelis-luterilaisen kirkon entinen seurakunta keskisessä Kymenlaaksossa. Seurakunta kuului historiansa aikana Viipurin, Porvoon, Tampereen ja Mikkelin hiippakuntiin.

Anjalan kirkollinen elämä oli aluksi pienimuotoista, kun kyläläisten pääkirkko sijaitsi ensin Pyhtäällä ja myöhemmin Elimäellä. Ensi alkuun jumalanpalvelukset toimitettiin Wreden suvun hallitseman Anjalan kartanon salissa. Ensimmäinen kappeli rakennettiin  vuonna 1693. Se purettiin huonokuntoisena vuoteen 1755 mennessä. Oma kirkko saatiin rakennettua vuonna 1756. Kirkkoa on remontoitu useasti, ja se on keskeisellä paikalla Anjalassa.

Anjalan seurakunta oli Elimäen ja Loviisan seurakuntien alaisena kappeliseurakuntana vuodesta  1789 vuoteen 1865. Kappeliseurakunnan aikana anjalalaiset rakensivat pappilan paroni Rabbe Gottlieb Wreden lahjoittamalle tontille Kustaan sodan jälkeen. Se valmistui vuonna 1795, ja on edelleen olemassa.

Kappeliseurakunnan kappalaisina toimivat:
Alexander Ruuth 1789–1793
Anders Johan Kiljander 1794–1806
Karl Otto Bökman 1807–1819
Josef Gabriel Wallenius 1822–1824
Gustaf Adolf Hoffrén 1825–1827
Adolf Wilhelm Roschier 1827–1831
Anders Johan Wenell 1833–1835
Adolf Lyra 1836–1837
Anders Gustaf Sevén 1838–1839
Robert Toussaint Enckell 1840–1845
Karl Johan Antell 1846–1858
Gustaf Leonard af Enehjelm 1858–1865

Anjalan seurakunta itsenäistyi  keisari Aleksanteri II:n päätöksellä 13.1.1863. Varsinainen itsenäisyys saavutettiin, kun yhteys Loviisan seurakuntaan päättyi vuonna 1865. Tällöin Loviisan kirkkoherran kuolinpesän armovuodet päättyivät.

Seurakunnan kirkkoherroina toimivat: 
Gustaf Leonard af Enehjelm 1865–1874
Johan Gustaf Snellmann 1875–1879
William Weckman (Vartiovaara) 1879–1894
Kaarlo Magnus Olander 1897–1904
Anton Wilhelm Sederström 1904–1909
Frans Hjalamar Prins (Parmala) 1910–1920
Juho Arvi Metsovaara 1924–1928
Väinö Rautiainen 1929–1950
Armo Immanuel Aarnio 1952–1971
Jussi Kuusela 1971–1975
Erkki Helander 1976–1998

Vuoden 1999 alusta seurakunta lakkasi olemasta itsenäinen ja se muodosti yhdessä Sippolan, Inkeroisten ja Myllykosken seurakuntien kanssa Anjalankosken seurakunnan, joka kuuluu nykyään Kouvolan seurakuntayhtymään.

Lähteet 
Oksanen Eeva-Liisa: Ajasta aikaan. Anjalan kirkko 1756-2006, Anjalan seurakunta vuoteen 1998. Anjalankosken seurakunta, 2006. ISBN 952-92-01820-X

Suomen entiset evankelis-luterilaiset seurakunnat
Anjala
IPhone 8

iPhone 8 on Applen syyskuussa 2017 julkaisema älypuhelin, joka julkaistiin yhtä aikaa iPhone X:n kanssa. iPhone 8 tuli myyntiin iOS 11 -käyttöjärjestelmällä, mutta sen voi päivittää uusimpaan iOS 16:een. Puhelimessa on 12 megapikselin takakamera f/1.8 valotusaukolla, seitsemän megapikselin etukamera f/2.2 valotusaukolla, 4,7 tuuman näyttö ja Apple A11 -prosessori. Tallennustilaa on joko 64 tai 256 gigatavua ja keskusmuistia 2 gigatavua. Puhelimessa on litiumioniakku, jonka kapasiteetti on 1 821 milliampeerituntia. iPhone 8:ssa on Touch ID -sormenjälkitunnistus. Puhelimen IP-luokitus on 67 ja se on pölyn- ja vedenkestävä.

iPhone 8 Plus 

iPhone 8 Plus on paranneltu versio iPhone 8:sta, jonka Apple julkaisi vuonna 2017 samalla iPhone X:n ja iPhone 8:n kanssa. Puhelimessa on kaksi 12 megapikselin takakameraa sekä seitsemän megapikselin etukamera.

Erot iPhone 8:aan 
iPhone 8:ssa on pienempi 4,7 tuuman näyttö, tässä 5,5 tuuman. Molemmat ovat Retina-näyttöjä. iPhone 8 Plus-puhelimessa on parempi resoluutio. iPhone 8:n näytön resoluutio on 1 334 × 750, tämän 1 920 × 1 080. iPhone 8:ssa on yksi takakamera, tässä kaksi. Kaikki ovat 12 megapikselin kameroita.

Lähteet 

Vuoden 2017 matkapuhelimet
Applen matkapuhelimet
iOS-pohjaiset laitteet
Pohjoismaiden maantiede

Pohjoismaiden maantiede on vaihtelevaa, ja sitä käsitellään maantieteessä yhtenäisenä alueena pikemmin kulttuurihistoriallisista kuin puhtaasti luonnonmaantieteellisistä syistä; alueen valtiot eli Pohjoismaat muodostavat omankaltaisensa valtioiden joukon. 

Pääosan Pohjoismaista muodostaa Fennoskandia, johon kuuluvat Suomi sekä Skandinavian niemimaan Ruotsi ja Norja. Fennoskandian geologiaa hallitsee vanhasta peruskalliosta muodostuva Fennoskandian kilpi. Nuorempia sedimenttikiviä on Fennoskandian kilven reunoilla kuten Ruotsiin kuuluvissa Gotlannin ja Öölannin saarilla samoin kuin Pohjoismaiden naapurina etelässä olevassa Virossa. Karjalan kannaksella Suomen kaakkoispuolella samoin kuin Tanskassa on jääkauden kasaamina runsaasti irtaimia maalajeja kallioperän päällä. Norjan ja Ruotsin rajalla sijaitsee vuoristo Skandit, joka ylettyy Suomeenkin asti ja sen korkein kohta on yli 2 kilometriä merenpinnan yläpuolella. 

Norja on hyvin vuoristoinen maa.

Vuoristoisen Norjan vastaisen rajan lisäksi Ruotsissa on laaja tasaisempi alue.

Suomi on tasainen maa lukuun ottamatta Pohjois-Suomea. Suomen korkein vuori, Halti, sijaitsee Skandeilla. 

Tanskassa on hyvin tasaista, korkein kohta on vain noin 173 metrin korkeudessa. 

Islanti, Euroopan toiseksi suurin saari ja Pohjoismaiden suurin (jos Grönlantia ei lasketa), on vuoristoisempi kuin Tanska tai Suomi, sen korkein kohta on 2 199 metrin korkeudessa. Islannissa on myös paljon tulivuoria ja jäätiköitä.

Kirjallisuutta

Lähteet 

Maantiede
Toyota Prius C

Toyota Prius C on Toyotan vuodesta 2011 lähtien valmistama pieni hybridiautomalli, joka perustuu samalle pohjalevylle kuin esimerkiksi Toyota Yaris. Japanissa mallia myydään nimellä Toyota Aqua. Euroopan markkinoille autoa ei tuoda lainkaan, sillä Toyotalla on eurooppalaisessa mallistossaan Yariksen hybridiversio.

Malli esiteltiin Aqua-nimisenä Tokion autonäyttelyssä marraskuussa 2011. Autossa on nelisylinterinen 1,5-litrainen (74 hv) bensiinimoottori sekä 61-hevosvoimainen sähkömoottori, joiden yhteisteho on 100 hevosvoimaa. Voimansiirtona on portaaton CVT-automaattivaihteisto ja etuveto.

Los Angelesin autonäyttelyssä marraskuussa 2014 esiteltiin kasvojenkohotuksen kokenut Prius C. Uudistuksia tehtiin etusäleikköön sekä ajo- ja takavaloihin.

Toinen kasvojenkohotus tuli vuonna 2017, jolloin malliin tehtiin muutoksia etupuskuriin, ajo- ja takavaloihin, etusäleikköön sekä konepeltiin. Autosta esiteltiin samalla myös crossover-versio, jossa on koria suojaavia mustia muoviosia, kattokaiteet ja perusmallista eroavia ulkonäöllisiä yksityiskohtia.

Lähteet

Aiheesta muualla 

Prius C
Hybridiautot
2010-luvun autot
2020-luvun autot
Osip Bodjanski

Osip Maksimovitš Bodjanski (1808−1877) oli ukrainalaissyntyinen historian ja kirjallisuuden tutkija. Oltuaan pitkällä opintomatkalla slaavilaisissa maissa hän tuli 1842 slaavilaisten kansojen historian ja slaavilaisten kielten professoriksi Moskovan yliopistoon. Moskovan kirjallisuus- ja muinaismuistoseuran sihteerinä hän julkaisi sen vuosikirjassa Tštenija lukuisia Venäjän ja muiden slaavilaisten maiden historialle tärkeitä asiakirjoja ja tutkimuksia. Kun hän näiden joukossa julkaisi myöskin englantilaisen Giles Fletcherin 1500-luvulla tekemän kuvauksen matkastaan Moskovan valtakuntaan, hänet erotettiin 1848 hallinnollista tietä mainitun seuran sihteerin toimesta ja hänelle tarjottiin professorin paikka Kazanin yliopistossa. Kun Bodjanski kieltäytyi siirtymästä sinne, hänet erotettiin virastaan kokonaan. Vuoden päästä hän kuitenkin sai takaisin paikkansa Moskovassa.

Lähteet

Aiheesta muualla

Ukrainalaiset historioitsijat
Venäläiset historioitsijat
Ukrainalaiset kirjallisuustieteilijät
Vuonna 1808 syntyneet
Vuonna 1877 kuolleet
Paratiisi (vuoden 2020 televisiosarja)

Paratiisi on suomalais-espanjalainen rikosdraamasarja, joka julkaistiin Suomessa helmikuussa 2020. Sarjan päärooleissa ovat Riitta Havukainen, Fran Perea ja María Romero. Paratiisin on käsikirjoittanut Matti Laine ja ohjannut Marja Pyykkö.

Sarjan toinen tuotantokausi alkoi Yle Areenassa perjantaina 4. marraskuuta 2022 ja Yle TV1:llä sunnuntaina 6. marraskuuta 2022.

Synopsis 
Sarjan pääosassa on eläkeikää lähestyvä oululaispoliisi Hilkka Mäntymäki (Riitta Havukainen), joka matkustaa Oulusta Espanjan Fuengirolaan kadonneen suomalaisperheen perässä ja päätyy tutkimaan suomalaisiin turisteihin ja paikkakunnalla vakituisesti asuviin suomalaisiin – etenkin naisiin – kohdistuneita henkirikoksia. Alkuun keskiössä on huumekauppa ja siihen liittyvä rikollisuus, myöhemmin tapahtumien polttopisteenä on Hailuodossa 1990-luvulla pidetyn rippileirin vaikeaselkoinen seksivyyhti. Sivujuonena on Hilkan aviopuolison nopeasti etenevä muistisairaus ja Hilkan monisäikeinen, seksuaalisia ulottuvuuksia saava suhde hänen kanssaan työskentelevään poliisimieheen (Fran Perea).

Toisella kaudella keskiössä on pakolaisuus ja laiton elinkauppa. Oululainen rikostutkija Hilkka Mäntymäki (Riitta Havukainen) palaa Costa del Solille tutkimaan tuntemattoman suomalaismiehen murhaa, jonka kädessä on Oulun Kärpät tatuointi, kun tutkimuksia Espanjassa johtava Luisa Salinas (María Romero) lähettää Hilkalle avunpyynnön. Andrés Villanuevan (Fran Perea) Suomen vierailu saa uuden käänteen, kun hän ryhtyy avustamaan Hilkkaa ja Kimiä (Asko Vaarala) raadollisen kansainvälisen rikollisorganisaation tutkimuksissa.

Julkaisut 
Paratiisi alkoi Suomessa 7. helmikuuta 2020, kun sen kaikki jaksot julkaistiin Yle Areenaan. Televisiossa sarja alkoi 9. helmikuuta 2020 Yle TV1 -kanavalla. Espanjassa sarja sai ensi-iltansa loppuvuodesta 2020 Orange TV:llä, joka on yksi maan suosituimmista suoratoistopalveluista. Paratiisissa puhutaan suomea, espanjaa sekä englantia, joten Espanjassa muun kieliset osuudet on dubattu espanjaksi. Sarjan espanjankielinen nimi on Kosta.

Sarjan toista kautta alettiin esittämään marraskuussa 2022.

Jaksot

1. kausi 

1 Keskikatsojamäärä ensiesityspäivänä

2. kausi

Rooleissa

Pääosissa

Sivuosissa

Lähteet

Aiheesta muualla
 Sarja Yle Areenassa

Suomalaiset draamasarjat
Suomalaiset rikossarjat
Espanjalaiset draamasarjat
Espanjalaiset rikossarjat
2020-luvun televisiosarjat
Josh Dallas

Joshua Paul "Josh" Dallas (s. 18. joulukuuta 1978) on yhdysvaltalainen näyttelijä. Hänet tunnetaan parhaiten rooleistaan Fandralina Thor-elokuvasta ja Unelmien prinssinsä sarjassa Olipa kerran.

Yhdysvaltalaiset näyttelijät
Vuonna 1978 syntyneet
Elävät henkilöt
Kari Tapiola

Kari Tapiola (s. 21. maaliskuuta 1946) on suomalainen Kansainvälisen työjärjestön ILO:n eläkkeellä oleva toimitusjohtaja.

Tapiola aloitti uransa toimittajana Helsingin Sanomien ulkomaanosastolla vuonna 1966. Hän liittyi sosialidemokraatteihin ja vuonna 1972 hän oli ulkoministeri Kalevi Sorsan poliittisena sihteerinä Paasion II hallituksessa. Tämän jälkeen Tapiola oli SAK:n kansainvälisten asioiden sihteerinä 1972–1976, YK:n monikansallisten yritysten keskuksen (United Nations Centre on Transnational Corporations (UNCTC)) toimitusjohtajan erityisavustajana 1976–1978 ja OECD:n palkansaajien neuvoa-antavan komitean TUAC:in (Trade Union Advisory Committee) pääsihteerinä Pariisissa 1978–1985. Hän oli Suomessa SAK:n tiedotusjohtajana 1985–1988 ja kansainvälisten asioiden johtajana 1988–1996. Tapiola toimi Kansainvälisen työjärjestön ILO:n varapääjohtajana ja toimitusjohtajana Genevessä Sveitsissä 1996–2010. Vuodesta 2010 alkaen hän on toiminut ILO:n pääjohtajan erityisneuvonantajana.

Tapiola on urallaan ollut tekemisissä kansainvälisten työstandardien, työntekijöiden perusoikeuksien, monikansallisten yritysten, globalisaation sosiaalisten ja työllisyysvaikutusten, teknologisen muutoksen ja työsuhteiden sekä siirtymävaiheessa olevien maiden sosiaalisten ja työelämän kysymysten kanssa. 


Teoksia 
 SEV ja integraatio Itä-Euroopassa. Ulkopoliittisen instituutin eripainoksia 7. Kielo, Helsinki 1970
 Maailma 1945-71 ; kirj. Dan Gordin, Olavi Laine, Kari Tapiola. Otava 1972

Toimitustöitä 
 Yhteiseen Eurooppaan. Huutomerkki-sarja. Tammi 1970

Käännöksiä 
 Prahan vuodenajat : Tšekkoslovakian tapahtumat 21.8.1968-21.8.1969 ; teokseen sisältyvät dokumentit suom. Reijo Nikkilä ja Kari Tapiola. Huutomerkki-sarja. Tammi 1969
 Reijo Lindroos : Disarmament and employment : a study on the employment aspects of military spending and on the possibilities to convert arms production to civilian production. Central Organization of Finnish Trade Unions, SAK, Helsinki 1980

Lähteet 

Suomalaiset järjestöjohtajat
Vuonna 1946 syntyneet
Elävät henkilöt
IPhone 11

iPhone 11 on Applen vuonna 2019 julkaisema älypuhelin. Siinä on kaksi 12 megapikselin kameraa. Puhelimesta on myös kalliimmat iPhone 11 Pro- ja iPhone 11 Pro Max -versiot.

Ominaisuudet 
Puhelimella voi kuvata 4K-tarkkuuden videoita 60 fps:llä. iPhone 11-puhelimessa on uusi Night Mode, jolla voi ottaa kirkkaampia kuvia pimeällä ilman salamaa. iPhone 11 -puhelimessa tuli uusi slofie, jolla voi hidastaa etukameralla otettua videota.

iPhone 11:ssa on 3 110 milliampeeritunnin Li-Ion-akku ja puhelin on IP68-pölyn- ja vedenkestävä. Puhelimessa on myös mahdollisuus ottaa videota 1 920 x 1 080 (täysteräväpiirto) ja 1 280 x 720 (HD)-resoluutioilla. Suorittimena on Apple A13.

Lähteet 

Vuoden 2019 matkapuhelimet
iOS-pohjaiset laitteet
Applen matkapuhelimet
Ippolit Bogdanovitš

Ippolit Fedorovitš Bogdanovitš (1744−1802) oli venäläinen kirjailija. Hän on kirjoittanut näytelmiä ja sommitellut La Fontainen mukaan kertovan runoelman Dusenka ('Sielu'). Kuusiosainen kootut teokset on ilmestynyt Moskovassa 1809−1810.).

Lähteet

Aiheesta muualla

Venäläiset kirjailijat
Vuonna 1744 syntyneet
Vuonna 1802 kuolleet
Ellun Kanat

Ellun Kanat on vuonna 2008 perustettu viestintätoimisto. Yrityksen palvelut liittyvät viestintään, kriisiviestintään, strategioihin ja yrityskulttuuriin, vastuullisuuteen ja vaikuttamiseen, designiin sekä tutkimuksen ja datan hyödyntämiseen. Ellun Kanat on laajentanut liiketoimintojaan viime vuosina.

Historia 
Yrityksen perusti Kirsi Piha. Piha omistaa yrityksen osakkeista 51 prosenttia. Yhtiön toimitusjohtaja on Taru Tujunen, joka omistaa yrityksen osakkeista 20 prosenttia. Hallituksen puheenjohtajana toimii hallitusammattilainen Mika Sutinen, joka omistaa yrityksestä 9 prosenttia. Ellun Kanoissa on harjoittelijat mukaan laskettuna noin 80 työntekijää, ja yrityksen toimitilat sijaitsevat Käenkujalla Helsingin Sörnäisissä.

Yritys on rekrytoinut työntekijöidensä joukkoon senior advisereiksi, ”siivittäjiksi” vuonna 2019 muun muassa työelämäprofessori Reijo Karhisen, tulevaisuudentutkija Otto Tähkäpään sekä ohjaaja-käsikirjoittaja Paavo Westerbergin. Ellun Kanojen muita siivittäjiä ovat Suvi Auvinen, Kaarina Hazard, Anna Perho ja Juhani Pehkonen.

Tunnustukset ja palkinnot 
Ellun Kanojen vuoden 2019 asiakastyytyväisyyskyselyn mukaan 85 prosenttia asiakkaista oli erittäin tyytyväisiä tai tyytyväisiä yhteistyöhön yrityksen kanssa. Vastaajista 87 prosenttia koko, että Ellun Kanat on tuonut viestinnän tekemiseen uusia ideoita ja näkemyksiä. 

Taloustutkimuksen tekemä Viestintäalan yritysten imagotutkimus osoitti vuonna 2019, että strateginen viestintätoimisto Ellun Kanat on Suomen ylivoimaisesti tunnetuin viestintätoimisto.

Lähteet

Markkinointiviestintäyhtiöt